Hej Bolius  
  
Vi har en svampeskade med ægte hussvamp, som indebærer at gulvbrædderne skal demonteres i det meste af rummet. Ikke hele rummet er ramt af svampen, men da vi har valget mellem reparation af gulvet med udskiftning af inficerede brædder, eller et helt nyt gulv, vi har valgt det sidste. Mellem indstiksbrædderne og gulvbrædder er der ler, som i det inficerede område skal genetableres med brandsikring med rockwool og 2xgips.   
  
Mit spørgsmål er nu om man i det ikke inficerede område kan nøjes med at lade leret blive liggende, eller at man skal genetablere hele gulvet med brandsikring af rockwool + 2x gips.


mvh


Jørgen


Ægte hussvamp - hvor meget af konstruktionen skal fjernes?
Hej Jørgen  
  
 Det kan jeg svare relativt kortfattet på. Nej, det kan og må I bestemt ikke lade ligge. 


Det er sindssygt vigtigt, at alt bliver fjernet, idet der kan ligge spore og mycelier i rigtig meget materiale.   
  
Det er netop dette der gør Ægte Hussvamp så ”farligt” og skræmmende. At den kan sprede sig meget langt ud, fra selve gerningsstedet.


Så det skal bestemt fjernes. Held og lykke med det.  
  


